Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: Erdélyi István ellenõrzését az 1994. évi XXIII. törvény
Paragraph Index: 5

2002. február 4-én kelt írásbeli nyilatkozatával a Kapu címû lapnál az ellenõrzött személy munkaviszonyát megszüntette. Erdélyi István az ellenõrzési eljárás során a III/III-as Csoportfõnökségnél végzett tevékenységérõl nyilatkozni nem kívánt. Álláspontja szerint a Bizottságnak ellenõrzésére betöltött munkaköreinél fogva nincsen hatásköre. Elõadta, hogy 30 000-nél kisebb példányszámban havonta megjelenõ lapnál dolgozott, illetõleg a Magyar Rádió Rt.- nél beosztása nem szerkesztõ, holott a Törvény az ellenõrzés elvégzését szerkesztõi beosztáshoz köti. A Bizottság a tényállást a Történeti Hivatal által megküldött 6-os hálózati nyilvántartó karton (0172—946—5), 6/C. statisztikai karton, 6/D. (hálózati személy lakcím szerinti nyilvántartása) karton, az állambiztonsági szervek hálózatáról kiállított adatlap, a „Saturnus” fedõnevû rendszer adatlapjához szükséges 1985. szeptember 16-án, december 16-án, 1987. április 29-én kiállított változásjelentés, hálózati rendszerhez 1988. december 14-én kiállított kódlap, az ellenõrzött személynek a III/III-as tevékenységre vonatkozó megtagadó nyilatkozata és a hálózati nyilvántartó kartonon beszervezõként, operatív tisztként nyilvántartott személy tanúvallomása alapján állapította meg.

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes